Document ID: 32007R1039

KOMISJONI MÄÄRUS (EÜ) nr 1039/2007,
10. september 2007,
millega peatatakse määruse (EÜ) nr 1898/2005 II ja III peatükiga ette nähtud alalised pakkumismenetlused
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikleid 10 ja 15,
ning arvestades järgmist:
(1)
Vastavalt komisjoni 9. novembri 2005. aasta määrusele (EÜ) nr 1898/2005 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses koore, või ja kontsentreeritud või realiseerimise meetmetega ühenduse turul) (2) võivad sekkumisametid müüa alalise pakkumismenetluse teel alandatud hindadega teatava koguse pagaritoodete, jäätise ja teiste toiduainete tootmiseks ette nähtud sekkumisvõid. Sekkumisametid tegelevad ka toetuste andmisega pagaritoodete, jäätise ja teiste toiduainete tootmiseks ette nähtud või, kontsentreeritud või ning koore kasutamise korral, samuti ühenduses otseseks kasutamiseks ette nähtud kontsentreeritud võile antavate toetustega.
(2)
Ühenduse praeguse turuolukorra, eelkõige või ülejääkide ja riiklike varude puudumise tõttu kõnealuste pakkumismenetluste raames mingit ümberjaotamist ei toimu. Teatud aja jooksul jääb selline olukord tõenäoliselt kestma. Kõnealuste meetmete haldamise lihtsustamiseks oleks kohane määruse (EÜ) nr 1898/2005 artikli 1 punktis a osutatud müük ning punkti b alapunktides i ja ii ette nähtud toetuste andmine peatada.
(3)
Et mitte segada pakkumismenetluste toimumist, tuleks käesolevat määrust kohaldada alates selle tähtaja algusest, mil võib hakata tegema pakkumisi individuaalseks pakkumiskutseks.
(4)
Käesolevas määruses sätestatud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1898/2005 II peatüki 5. jaoga ja III peatüki 2. jaoga ette nähtud pakkumismenetlused katkestatakse.
Teatis alaliste pakkumismenetluste peatamise kohta avaldatakse Euroopa Liidu Teatajas.
Artikkel 2
Käesolev määrus jõustub selle Euroopa Liidu Teatajas avaldamise päeval.
Seda kohaldatakse alates 12. septembrist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. september 2007

Labels: 3
17